หุ้น22พ.ย.ปิดบวก12.29 จุด
หุ้นไทย22พ.ย.ปิดบวก 12.29 จุดที่ระดับ 977.36จุด ท่ามกลางมูลค่าซื้อขาย 18,948 ล้านบาท
30 ต.ค. 2565

หุ้นไทย22พ.ย.ปิดบวก 12.29 จุดที่ระดับ 977.36จุด ท่ามกลางมูลค่าซื้อขาย 18,948 ล้านบาท




ดัชนีหุ้นไทยปิดตลาดเมื่อวันที่ 22 พ.ย. ที่ระดับ 977.36 จุดเพิ่มขึ้น 12.29 จุด ด้วยมูลค่าการซื้อขาย 18,948 ล้านบาท 
สำหรับหุ้นที่มีมูลค่าซื้อขายสูงสุด 5 อันดับคือ 1.  BANPU ปิด 556 บาทลดลง 4  บาทมูลค่า 1,383.61 ล้านบาท 2.PTTGC ปิด  64  บาท เพิ่มขึ้น 1 บาท มูลค่า 1137.09  ล้านบาท   3. SCBปิด 105 บาท เพิ่มขึ้น 1.50 บาท  มูลค่า 1,107 ล้านบาท 4. PTTปิด 301 บาทเพิ่มขึ้น 4บาทมูลค่า 1,037 ล้านบาท 5. JASปิด 1.90 บาท เพิ่มขึ้น 0.02บาท มูลค่า 882 ล้านบาท   
นายพิชัย เลิศสุพงศ์กิจ ผู้ช่วยกรรมการผู้จัดการอาวุโส ฝ่ายการตลาด บล.ธนชาตกล่าวว่า ดัชนีหุ้นไทยสามารถปิดเหนือระดับ 970 จุดไปได้ทำให้เห็นสัญญาณฟื้นตัวชัดเจนในระยะสั้นและทำให้กรอบการเคลื่อนไหวของดัชนีขึ้นไปอยู่ในกรอบ 970-1,000 จุด ได้
อย่างไรก็ตามปัจจัยที่มีผลต่อตลาดนั้นยังคงเป็นเรื่องเดิมๆทั้งในเรื่องของเศรษฐกิจโลก เศรษฐกิจสหรัฐและหนี้ยุโรป ที่วานนี้นักลงทุนกังวลว่าหากสหรัฐไม่สามารถบรรลุข้อตกเรื่องขยายเพดานหนี้ของสภาสหรัฐอาจทำให้มูดี้ส์และเอสแอนด์พี ลดอันดับความน่าเชื่อถือได้ แต่เมื่อทั้ง 2สถาบันออกมายืนยันว่ายังไม่มีการเปลี่ยนแปลงอันดับความน่าเชื่อถือของสหรัฐแต่อย่างใดก็ทำให้ตลาดหุ้นปรับตัวเพิ่มขึ้น
สำหรับการเติบโตของเศรษฐกิจไทยที่ล่าสุด สภาพัฒน์ได้ปรับลดอัตราการเติบโตปีนี้ลง ก็ยังเป็นประเด็นที่ต้องติดตามว่าสุดท้ายแล้วจะโตได้ตามที่คาดการณ์หรือไม่เพราะเชื่อว่ามีโอกาสที่จีดีพีจะต่ำกว่านี้